Diari Oficial de la Generalitat Valenciana


Sumari del DOGV 7945, del 28-12-2016 (2016/10243)

ORDRE 13/2016, de 14 de desembre, de la Conselleria d'Habitatge, Obres Públiques i Vertebració del Territori, per la qual s'amplia l'àrea de prestació conjunta de Castelló per als serveis de transport públic de viatgers en automòbils de turisme.
-----------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2016/12/14/13/dof/vci/html**

### Dades del document

Número de DOGV
:   7945

Data del DOGV
:   28-12-2016

Secció del DOGV
:   I. DISPOSICIONS GENERALS

Número del document
:   2016/10753


Data del document
:   14-12-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Ordre

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * legislació

ORDRE 13/2016, de 14 de desembre, de la Conselleria d'Habitatge, Obres Públiques i Vertebració del Territori, per la qual s'amplia l'àrea de prestació conjunta de Castelló per als serveis de transport públic de viatgers en automòbils de turisme. [2016/10324]  
PREÀMBUL  
  
El Decret 18/1985, de 23 de febrer, del Consell, faculta la conselleria competent en matèria de transports per a la creació, delimitació i ordenació, dins del territori de la nostra comunitat, d'àrees de prestació conjunta per als serveis de transport públic de viatgers en automòbils de turisme.  
Per Ordre de 15 de juliol de 1991, del conseller d'Obres Públiques, Urbanisme i Transports, es va crear l'àrea de prestació conjunta de Castelló, per als serveis de transport públic de viatgers en automòbils de turisme, incloent-hi en el seu àmbit territorial els municipis d'Almassora, Benicàssim, Borriol i Castelló.  
Per Ordre d'1 de juliol de 2008, de la Conselleria d'Infraestructures i Transport, es va ampliar l'àrea de prestació conjunta de Castelló amb els municipis de Benlloch, Borriana, Vilanova d'Alcolea i Vila-real.   
  
L'estació ferroviària de Borriana-les Alqueries, punt d'inici habitual de serveis de transport públic de viatgers en automòbils de turisme, es troba situada al terme municipal de les Alqueries, municipi que limita amb els de Vila-real i Borriana, que ja es troben inclosos en l'àrea de prestació conjunta de Castelló.  
Per tot això, i amb l'objecte de garantir la suficient oferta de servei, cal incloure el municipi de les Alqueries en l'àmbit territorial de l'àrea de prestació conjunta de Castelló, la qual cosa redundarà en una major qualitat en la prestació del servei del taxi al ciutadà.  
Per tot això, en virtut de l'article 28 e de la Llei 5/1983, de 30 de desembre, del Consell, de l'article 4 del Decret 159/2015, de 18 de setembre, pel qual s'aprova el Reglament Orgànic i Funcional, i complits els tràmits procedimentals previstos en l'article 43 de la llei esmentada i en el Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, a proposta del director general d'Obres Públiques, Transport i Mobilitat,  
  
  
ORDENE  
  
Article únic. Ampliació de l'àrea de prestació conjunta de Castelló  
S'amplia l'àrea de prestació conjunta de Castelló per als serveis de transport públic de viatgers en automòbils de turisme, integrada fins ara pels municipis d'Almassora, Benicàssim, Benlloch, Borriol, Borriana, Castelló, Vilanova d'Alcolea i Vila-real, amb el municipi de les Alqueries.  
  
  
DISPOSICIÓ ADDICIONAL  
  
Única. No increment de la despesa  
L'aplicació del que disposa aquesta ordre no tindrà cap incidència en la dotació de cap dels capítols de despesa assignats a la Conselleria d'Habitatge, Obres Públiques i Vertebració del Territori, i en tot cas, haurà de ser atesa amb els mitjans personals i materials de la conselleria esmentada.  
  
  
DISPOSICIÓ TRANSITÒRIA  
  
Única. Autoritzacions de l'àrea  
Els que en el moment de l'entrada en vigor d'aquesta ordre siguen al mateix temps titulars d'autorització per a realitzar transport interurbà de viatgers en automòbils de turisme i de llicència municipal atorgada pel municipi que s'integra a l'àrea de prestació conjunta de Castelló accediran automàticament i directament a les autoritzacions de l'àrea corresponents, amb el compliment previ de tots els requisits exigits per a la prestació del servei a l'àrea.  
  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions que del mateix rang o d'un rang inferior s'oposen al que disposa aquesta ordre.  
  
  
DISPOSICIÓ FINAL  
  
Primera. Facultat d'interpretació  
Es faculta el director general competent en matèria de transport per a dictar totes les resolucions i les instruccions que siguen necessàries per a l'aplicació i interpretació d'aquesta ordre.  
  
Segona. Entrada en vigor  
La present ordre entrarà en vigor l'endemà de ser publicada en el Diari Oficial de la Generalitat Valenciana.  
  
València, 14 de desembre de 2016  
  
La consellera d'Habitatge, Obres Públiques   
i Vertebració del Territori  
M.ª JOSÉ SALVADOR RUBERT


Còpia Permalink ELI